Rīkojuma projekts 22-TA-1439
Izdrukāts 30.07.2026. 00.15 - 1.0.VK Redakcija
Rīkojuma projekts 22-TA-1439
Izdrukāts 30.07.2026. 00.15 - 1.0.VK Redakcija
Ministru kabineta rīkojums Nr. 389
Rīgā 2022. gada 31. maijā (prot. Nr. 29 34. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 6 696 934 euro apmērā, lai kompensētu atbildīgajām institūcijām samaksu par ārstniecības personu un pārējo nodarbināto virsstundu darbu, kas saistīts ar Covid-19 jautājumu risināšanu un seku novēršanu, tai skaitā:
· 1.1. Nacionālajam veselības dienestam – 6 026 931 euro, lai nodrošinātu samaksu ārstniecības iestādēm (5 760 352 euro) par 2021. gadu un samaksu Nacionālā veselības dienesta darbiniekiem (266 579 euro) par laikposmu no 2021. gada 1. decembra līdz 2022. gada 30. aprīlim;
· 1.2. Neatliekamās medicīniskās palīdzības dienestam – 438 700 euro par laikposmu no 2021. gada 1. decembra līdz 2022. gada 28. februārim;
· 1.3. Slimību profilakses un kontroles centram – 165 230 euro par laikposmu no 2021. gada 1. decembra līdz 2022. gada 30. aprīlim;
· 1.4. Valsts asinsdonoru centram – 133 euro par laikposmu no 2022. gada 1. janvāra līdz 2022. gada 30. aprīlim;
· 1.5. Veselības ministrijai – 65 940 euro par laikposmu no 2021. gada 1. decembra līdz 2022. gada 30. aprīlim.
· 2. Komercdarbības atbalsts stacionārajām ārstniecības iestādēm tiek sniegts saskaņā ar Eiropas Komisijas 2011. gada 20. decembra Lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, atbilstoši ar Nacionālo veselības dienestu noslēgtajiem līgumiem.
· 3. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

